
DR 31.10.2016                                                                                                                                                   91               

 

Japan Airlines System yang telah gagal satu ketika dahulu dibelenggui saddle 
dengan RM25.6 bilion pun mempunyai masalah. Akan tetapi akhirnya mereka bangun balik 
pada tahun 2010, mereka pergi listing dan raise RM8.5 billion dari pagerau listing in some 
two years later.   

 Ini bermakna kalau kita mempunyai kesungguhan untuk melihat perkara ini 
dengan betul maka kita boleh membangunkan semula entiti-entiti yang ketinggalan. Saya 
tidak share sentimen oleh beberapa orang mengatakan kenapa tidak ada orang dalaman 
untuk kita amanahkan untuk menjaga Malaysia Airlines System. Malaysia Airlines System 
ini sebenarnya telah berada dalam keadaan nazak, kita pun sudah bantu banyak sangat. 
Saya ingin membuat analogi ini, kalau saya tersilap maka saya bertanggungjawab penuh. 
Dalam keadaan orang sakit, kalau ibu bapa kita sakit atau kita sendiri sakit, saya cukup 
berkeyakinan mereka-mereka yang membuat keputusan untuk memanggil doktor untuk 
membedah saya ini akan membuat keputusan untuk memanggil doktor yang terbaik. Sama 
ada mereka ini Cina kah, India, Jew kah untuk menyelamatkan diri saya. 

 Saya rasakan bahawa dalam keadaan untuk menyelamatkan MAS ini saya yakin 
kalau ianya perlu, sesiapa sahajalah yang kita fikirkan berkelayakan untuk memulihkan 
MAS. Jangan tanyalah apakah kenegaraan mereka, yang penting kita selamatkan MAS ini. 
Ini kerana yang penting kalau dia selamat MAS maka berpuluh-puluh ribu yang bekerja dia 
selamatkan dan kita sebagai rakyat Malaysia tidak lagi menanggung melalui duit rakyat 
untuk menanggung beban MAS ini. Masa sudah tidak cukup Tuan Yang di-Pertua, walau 
bagaimanapun, saya kalau boleh MAS tolong tengok balik coach sharing ini yang lebih 
menguntungkan Emirates daripada kita. Ini kerana saya lihat disebabkan kita 
membelanjakan banyak code sharing dengan one world tiba-tiba kita tukar pula dengan 
Emirates yang telah menguntungkan Emirates. Maka saya melihat, meminta kerajaan 
supaya melihat balik code sharing ini. Sekian terima kasih, saya menyokong Bajet 2017. 

 Timbalan Yang di-Pertua [Datuk Seri Dr. Ronald Kiandee]: Kenapa ramai yang 
bangun ini, apa jadi dengan senarai? Dalam senarai Yang Berhormat Batu Kawan. Saya 
ikut senarai dahulu ya. Yang Berhormat Batu Kawan. 

 

6.25 ptg. 

 Puan P. Kasthuriraani A/P Patto [Batu Kawan]: Terima kasih Tuan Yang di-
Pertua kerana mengizinkan Yang Berhormat Batu Kawan mengambil bahagian dalam 
perbahasan dasar Belanjawan 2017 yang telah dibentangkan pada 21 Oktober lalu. 

Saya ingin membawa perhatian Dewan yang mulia ini kepada beberapa isu yang 
dekat dengan hati saya dan perlu diberikan perhatian yang serius oleh kerajaan ini yang 
berhubung dengan hak asasi manusia. Serta perlindungan yang diberikan kepada hak-hak 
tersebut seperti yang termaktub dalam Perlembagaan Persekutuan. Seperti yang semua 
rakyat Malaysia sedia maklum pemansuhan Akta Hasutan 1948 telah diumumkan oleh Ahli 
Parlimen Pekan merangkap Perdana Menteri pada tahun 2011 dan telah diberikan nafas 
baru yang membenarkan kritikan terhadap kerajaan. Walau bagaimanapun, roh Akta 
Hasutan semakin membuas dengan lebih ramai para akademik, aktivis, wakil rakyat malah 
kartunis serta masyarakat secara umum menjadi mangsanya. 

 Kritikan terhadap kerajaan Perdana Menteri mahupun skandal mega Perdana 
Menteri tidak dibenarkan sama sekali dalam Dewan yang mulia ini ataupun di luar seperti 
yang dilihat sebentar tadi. Dalam nada yang sama satu pengumuman telah dibuat oleh 
Menteri dalam Jabatan Perdana Menteri, Ahli Parlimen Pensiangan bahawa draf Akta 
Keharmonian Nasional adalah pada tahap terakhir dan akan dibawa ke Mesyuarat Jemaah 
Menteri untuk dibincangkan pada awal tahun ini.   

 Akta baru ini diniatkan untuk menggantikan Akta Hasutan yang zalim yang 
digunakan sebagai alat untuk mengongkong kebebasan bersuara. Masih dalam kamar lagi 
dan tidak kedengaran langsung atau dilihat bayangnya. Akta Hasutan yang sepatutnya 
dimansuhkan sepenuhnya diberikan nafas dengan ‘mengkambinghitamkan’ mana-mana 
suara yang tidak sehaluan dengan Kerajaan Barisan Nasional. Pada hal pengganti akta ini 
masih dalam kegelapan.  

 



Japan Airlines System yang telah gagal satu ketika dahulu dibelenggui saddle dengan RM25.6 bilion pun mempunyai masalah. Akan tetapi akhirnya mereka bangun balik pada tahun 2010, mereka pergi listing dan raise RM8.5 billion dari pagerau listing in some two years later. Ini bermakna kalau kita mempunyai kesungguhan untuk melihat perkara ini dengan betul maka kita boleh membangunkan semula entiti-entiti yang ketinggalan. Saya tidak share sentimen oleh beberapa orang mengatakan kenapa tidak ada orang dalaman untuk kita amanahkan untuk menjaga Malaysia Airlines System. Malaysia Airlines System ini sebenarnya telah berada dalam keadaan nazak, kita pun sudah bantu banyak sangat. Saya ingin membuat analogi ini, kalau saya tersilap maka saya bertanggungjawab penuh. Dalam keadaan orang sakit, kalau ibu bapa kita sakit atau kita sendiri sakit, saya cukup berkeyakinan mereka-mereka yang membuat keputusan untuk memanggil doktor untuk membedah saya ini akan membuat keputusan untuk memanggil doktor yang terbaik. Sama ada mereka ini Cina kah, India, Jew kah untuk menyelamatkan diri saya. Saya rasakan bahawa dalam keadaan untuk menyelamatkan MAS ini saya yakin kalau ianya perlu, sesiapa sahajalah yang kita fikirkan berkelayakan untuk memulihkan MAS. Jangan tanyalah apakah kenegaraan mereka, yang penting kita selamatkan MAS ini. Ini kerana yang penting kalau dia selamat MAS maka berpuluh-puluh ribu yang bekerja dia selamatkan dan kita sebagai rakyat Malaysia tidak lagi menanggung melalui duit rakyat untuk menanggung beban MAS ini. Masa sudah tidak cukup Tuan Yang di-Pertua, walau bagaimanapun, saya kalau boleh MAS tolong tengok balik coach sharing ini yang lebih menguntungkan Emirates daripada kita. Ini kerana saya lihat disebabkan kita membelanjakan banyak code sharing dengan one world tiba-tiba kita tukar pula dengan Emirates yang telah menguntungkan Emirates. Maka saya melihat, meminta kerajaan supaya melihat balik code sharing ini. Sekian terima kasih, saya menyokong Bajet 2017. Timbalan Yang di-Pertua [Datuk Seri Dr. Ronald Kiandee]: Kenapa ramai yang bangun ini, apa jadi dengan senarai? Dalam senarai Yang Berhormat Batu Kawan. Saya ikut senarai dahulu ya. Yang Berhormat Batu Kawan. 6.25 ptg. Puan P. Kasthuriraani A/P Patto [Batu Kawan]: Terima kasih Tuan Yang di- Pertua kerana mengizinkan Yang Berhormat Batu Kawan mengambil bahagian dalam perbahasan dasar Belanjawan 2017 yang telah dibentangkan pada 21 Oktober lalu. Saya ingin membawa perhatian Dewan yang mulia ini kepada beberapa isu yang dekat dengan hati saya dan perlu diberikan perhatian yang serius oleh kerajaan ini yang berhubung dengan hak asasi manusia. Serta perlindungan yang diberikan kepada hak-hak tersebut seperti yang termaktub dalam Perlembagaan Persekutuan. Seperti yang semua rakyat Malaysia sedia maklum pemansuhan Akta Hasutan 1948 telah diumumkan oleh Ahli Parlimen Pekan merangkap Perdana Menteri pada tahun 2011 dan telah diberikan nafas baru yang membenarkan kritikan terhadap kerajaan. Walau bagaimanapun, roh Akta Hasutan semakin membuas dengan lebih ramai para akademik, aktivis, wakil rakyat malah kartunis serta masyarakat secara umum menjadi mangsanya. Kritikan terhadap kerajaan Perdana Menteri mahupun skandal mega Perdana Menteri tidak dibenarkan sama sekali dalam Dewan yang mulia ini ataupun di luar seperti yang dilihat sebentar tadi. Dalam nada yang sama satu pengumuman telah dibuat oleh Menteri dalam Jabatan Perdana Menteri, Ahli Parlimen Pensiangan bahawa draf Akta Keharmonian Nasional adalah pada tahap terakhir dan akan dibawa ke Mesyuarat Jemaah Menteri untuk dibincangkan pada awal tahun ini. Akta baru ini diniatkan untuk menggantikan Akta Hasutan yang zalim yang digunakan sebagai alat untuk mengongkong kebebasan bersuara. Masih dalam kamar lagi dan tidak kedengaran langsung atau dilihat bayangnya. Akta Hasutan yang sepatutnya dimansuhkan sepenuhnya diberikan nafas dengan 'mengkambinghitamkan' mana-mana suara yang tidak sehaluan dengan Kerajaan Barisan Nasional. Pada hal pengganti akta ini masih dalam kegelapan.